‘n Nuwe Baba, veg of vlug? – Schink
‘n Nuwe Baba, veg of…
So vind mens uit jy is swanger hetsy dit onverwags ‘n verassing is of baie jare se droom van die groot oomblik. Die opwinding, die verwagting en uitsien raak al grooter soos die tyd nader stap.
Somige mense kry sommer dadelik die swanger gevoel hetsy dit “morning sickness”, “migraines” of ongemak is. Waar ander eers ‘n rukkie lank met die onsekerheid loop voordat dit inskop maar een ding is verseker die eerste oomblik wat jy gaan vir ‘n sonar en die hartklop hoor wat klink soos ‘n perd wat gallop dan skop dit in en tref die wonderlike realiteit jou. Jy is ‘n mamma!
Niemand het my voorberei vir hoe “erg” swangerskap is nie… Ek het twee keer se 9 maande morning sickness deur gemaak en sal dit vir niemand ooit toe wens nie dit is ‘n doodlike slegte gevoel maaaaaar “classic” cliché ek sal dit weer doen dit is die moeite werd daai is so ‘n klein deeltjie van die totale prentjie. Ek weet daar is baie ander slegte goed wat ander mammas al ervaar het of dalk die “perfekte” swangerskap wat alles great verloop het.
Soos die tyd aanstap begin die journey van dokter kies, voorgeboorte klasse, navorsing, boeke lees, huis reg kry, dagsorg uitvind indien dit nodig is en finansieël aanpas.
Dit is alles dinge wat mens kan laat worry en benoud laat voel maar een ding wat iemand eendag vir my gesê het…. “Onthou net jou baba word nie gebore as ‘n 1jarige, 3 jarige of ‘n tiener nie… Jy groei saam met jou kind.” Aan die begin het hulle net melkies, skoon doeke en baie liefde nodig en daarvan het jy as mamma oor genoeg reeds sonder enige navorsing.
Baie van die mooi klere en “gimmick” goed is vir “ons” belangrik en nie regtig vir die pasgebore baba nie hulle is heel okay sonder dit.
Almal het altyd gesê “Ja, jy sal sien met jou tweede kind wat was alles onnodig met jou 1ste ene” en uhm…… ja, was daai nie sooooo ‘n akurate stelling nie?
Dit was kort voor ons dogtertjie se geboorte (sys nous 7md) wat haar klere nog nie eers uitgepak was nie en ons gespot het in die huis gryp maar net geskenk pakkies vir klere, doeke kan ons by die hospitaal koop waar met ons seuntjie (3 en ‘n half jaar) was die doeke en wetwipes tot teen die dak op gestapel om seker te maak die voorraad is daar.
Finansieël….ja ‘n kind het ‘n finansiele implikasie, medies, skool, klere, kos…… maar daar is ook goedkoper alternatiewe ek sal nie sê dit moet ‘n rede wees om jouself te weerhou van ‘n kind en die vreugde wat hul bring nie.
Daar is voorsiening en beplaning wat ingaan finansieël en emosioneel maar jy hoef nie reeds al die antwoorde te hê nie. Ek persoonlik glo ook nie dit hoef duisende rande te wees nie maar ek bieg dit bly tog lekker as jy dit klaar “uitgefigure” het.
Goed wat ek wel besef het is uiters belangrik vir die “groot stap” is:
In plaas van doeke aankoop elke maand:
Om die geld eerder in ‘n “doeke koevert” te sit. Ek het teveel kere tyd uit gesit om die verkeerde grootte doeke te gaan omruil dan het elke winkel ‘n ander storie… waar is die slippie? Oe die is nie by ons gekoop nie ons doeke is meer of minder in ‘n pak…blah blah blah…
Dit was vir my baie makliker om die geldjie wat ek vir 9md in ‘n koevertjie gebêre het te vat en doeke te gaan koop so vat dit baieeeee minder pak spasie, in die reeds beperkte meenthuis waarin ons bly en hoef ek nie tyd uit te sit om verkeerde grootte doeke te gaan omruil met baie frustrasie nie.
Hoekom is daar iets soos voorgeboorte klasse:
Hoekom gee hulle voorgeboorte klas en nie ‘n hele 9 maande lange, 8-5h kurses net hoe om winde uit te vryf nie????? Die kraam, keiser, melk gee en allllllles kon ek nog uitfigure maaaaaaar die praktiese aspek van winde uitvryf het my gewen daaaai was n “trick” wat ek eers met baba nr 2 begin “verstaan “ het. Maar ek moet noem pappas het nogal ‘n talent daarmee.
Babas word nie net gebôre en lê en slaap en is in ‘n roetine nie:
Ek het geleer oor die 4de trimester. Iets wat ek nie geweet het bestaan nie. Hulle soek liefde, hulle wil gekoester word, hulle wil by jou lê en teen jou bors wees. Dit was vir my ‘n baie groot aanpassing omdat ek noggals van my eie spasie hou en wou aangaan en beweeg en werk. Hulle wil hê jy moet alles stop waarmee jy besig is, fokus op hulle, onverdeelde aandag gee en niks anders nou doen nie. Dit is so belangrik vir daai eerste rukkie vir daai emosionele ontwikkeling, band, verstaan en aanpas in die nuwe werêld. Ek glo amper daai is belangriker in dien nie die belangrikste aspek nie. Ek glo persoonlik ook nie in ‘n baba wat bederf word nie. Indien ek verkeerd is is dit ook okay dan is my babas bederf en sal ons weer daarmee “deal” as ons moet en sien dit is ‘n probleem.
‘n Wrap of ‘n baba carier.
Dit was en is vir my AMPER belangriker as doeke hehehehe… okay nie heeltemal nie maar amper. Dit help daai oorgangsfase en daai aanpas van jou en vanaf die nuwe baba net soveel, dat dit so “gemaklik” moontlik kan wees.
Want aanpas gaan dit ‘n aanpassing wees.
Ek het met ons seuntjie dit so bietjie “laat” begin gebruik eers so teen die derde maand en hom nog tot omtrent 2jr in ‘n carier gedra en met ons dogtertjie al na week 1 in die wrap gesit en wow het dit nie gehelp nie. Skielik slaap my kinders 2-3ure aan een wat nooit die geval was met ons seuntjie wat koliek en reflux gehad het nie. Hy het so 15min op ‘n slag slaapies gedoen ek was byna mal.
Dit is regtig belangrik as mens belê in ‘n wrap of carier om ook die instruksies te lees en veiligheid maatreëls want soos enige ding is daar altyd goedjies om na optelet.
Ek is ‘n groot Babbeeluv aanhanger, gaan loer gerus op hulle page hier: https://www.facebook.com/BabeeLuvcarriers/ .
Ek het die week met ‘n mamma en entrepeneur gesels wat ook praat oor die newborn fase, die aanpassing van mamma en baba. Wat haar gehelp het en die rede agter haar besigheid. Sy deel ook haar liefde en waarop haar besigheid gebou en baseer is, om ander mammas ook te kan help. Haar hart is vir mammas, van borsvoed hulp tot wraps en carriers ek kan nie eers begin tel hoeveel keer ek op haar knoppie al gedruk het in hierdie 3 jaar nie. Sy is altyd bereid omte help. Ek voel dit is waaroor mamma wees gaan…. Iemand anders te help en jouself neerlê.
Category: Mamma PraatBy Schinkman December 3, 2019
PreviousPrevious post:Die impak van musiek op ons kinders…NextNext post:“Awhhh” vakansie vs. “Yay” vakansie